Source: http://www.hokejbal.sk/?q=clanok/zapisnica-stk-cislo-dvadsatsedem/1572/diskusia
Timestamp: 2017-06-25 08:43:28+00:00
Document Index: 5872313

Matched Legal Cases: ['čl. 1', 'čl. 9', 'čl. 2', 'čl. 1', 'čl. 2', 'čl. 6']

Zápisnica ŠTK číslo dvadsaťsedem | Hokejbal.sk	HokejPortal HP
MENU Diskusia: Zápisnica ŠTK číslo dvadsaťsedem
28.4.2017 11:15 Hokejbal.sk Prinášame vám kompletné znenie zápisnice športovo-technickej komisie SHbÚ.
ZÁPISNICA ZO ZASADNUTIA Č. 27 STK SHbÚ konanej dňa 27. 4. 2017
1. Komisia na základe Zápisu o stretnutí začala šetrenie vo veci neoprávneného štartu hráča Pukľuša Dávida (THK Juniors Spišské Vlachy) v stretnutiach 5. turnaja Hokejbalovej Extra Ligy U14 a zistila nasledovné:
Na spomínanom turnaji hráč Pukľuš Dávid fyzicky nastúpil za družstvo THK Juniors Spišské Vlachy s číslom dresu 38 v troch stretnutiach, ako je uvedené v nasledovných Zápisoch o stretnutí:
1. MŠK Spišská Belá – THK Juniors Spišské Vlachy 4:0 (1:0,3:0)
2. THK Juniors Spišské Vlachy – HBK Medokýš Martin 0 8 (0:4,0:4)
3. THK Juniors Spišské Vlachy – HBK Kometa Vrútky 1:6 (0:4,1:2)
Hráč Pukľuš Dávid v prvom a druhom zápase bol vylúčený a v poslednom zápase asistoval pri jedinom góle družstva THK Juniors Spišské Vlachy. V čase stretnutí hráč Pukľuš Dávid mal automaticky zastavenú činnosť, nakoľko mu v stretnutí 4. turnaja Hokejbalovej Extra Ligy U14, dňa 26.3.2017 medzi ŠK Rebels 91 Topoľčany a THK Juniors Spišské Vlachy bol udelený Trest v hre (TH) za úder hlavou a preto sa jeho štart v hore uvedených zápasoch považuje za neoprávnený. Komisia na základe uvedeného šetrenia trestá družstvo THK Juniors Spišské Vlachy kontumačnými výsledkami (výsledky v daných stretnutiach sa nemenia), podľa Časti IV., čl. 1, ods.2, 3, 4 Súťažného poriadku SHbÚ a finančnou pokutou 30,-Euro podľa Časti B KOLEKTÍVY čl. 9. písm. a), sadzobníka trestov Disciplinárneho poriadku SHbÚ. Splatnosť zaplatenia finančnej pokuty je do 7 dní od doručenia. Proti tomuto rozhodnutiu sa družstvo THK Juniors Spišské Vlachy môže odvolať do 7 dní od doručenia. Podľa Súťažného poriadku SHbÚ, časť IV, čl. 2, odst. 2, za tri kontumačné výsledky v jednom ročníku je družstvo automaticky vylúčené zo súťaže bez ohľadu na počet získaných bodov. Nakoľko priestupok družstva THK Juniors Spišské Vlachy sa stal na poslednom turnaji HEL SR U14, komisia trestá družstvo THK Juniors Spišské Vlachy podmienečným vylúčením zo súťaže v ročníku 2017/18, ak sa družstvo do tohto ročníka prihlási.
Komisia ďalej dáva podnet na Disciplinárnu komisiu SHbÚ, aby prešetrili a prípadne potrestali činovníkov stretnutia, ktorí svojím konaním zapríčinili tento priestupok proti Súťažnému poriadku SHbÚ.
2. Stretnutie 5. turnaja Hokejbalovej Extra Ligy SR U10 medzi družstvami ŠK Rebels 91 Topoľčany a THK Juniors Spišské Vlachy sa neodohralo, lebo družstvo hostí predčasne a svojvoľne z turnaja odstúpilo. Komisia na základe vyššie uvedených skutočností rozhodla nasledovne:
podľa Súťažného poriadku SHbÚ, časť IV, čl. 1, odst. 3 a 4, trestá hosťujúce družstvo THK Juniors Spišské Vlachy kontumačným výsledkom 0:5 v jeho neprospech
podľa Sadzobníka trestov časť B Kolektívy, odst. 3, trestá hosťujúce družstvo THK Juniors Spišské Vlachy finančnou pokutou 30,- Eur
splatnosť finančnej pokuty je do 7 dní od vydania tejto zápisnice
3. Na základe Disciplinárneho poriadku SHbÚ, čl. 2, ods. 4 a čl. 6, ods. 3, je za 4 vyššie tresty (OT, VT, DKZ), potrestaný zastavenou činnosťou na dva zápasy nepodmienečne a finančnou pokutou 8,- Eur:
MIKÉSKA Róbert (HBK HOKEJMARKET Skalica) od 23. 4. 2017
4. SEMIFINÁLE 1. KOLO PLAY OFF
3. zápasy 29. 4. 2017
13:00 hod. HBK HOKEJMARKET Skalica – ŠKB Imperial Vitamins Martin
13:00 hod. Leaders Ružinov – MŠK VIPPOKERPRO Kežmarok
4. zápasy 30. 4. 2017
11:00 hod. HBK HOKEJMARKET Skalica – ŠKB Imperial Vitamins Martin
5. FINÁLE 3. KOLO PLAY OFF HEL SR U19
3. zápas 29. 4. 2017
10:00 hod. MŠK Spišská Belá – HBK Čadca